Valerie Thomas (sciencisto)

Valerie L. Thomas, naskiĝinta la 8an de  en Marilando estas afrik-usona matematikisto, fizikisto kaj komputosciencisto, datumanalizisto kaj projekt-direktoro de la NASA / Goddard Space Flight Center. Ŝi inventis, en 1980, la iluzi-transsendilon, kiu ebligas la satelitojn transdoni 3D-bildojn el la spaco.

 Biografio 
 Junaĝo kaj studado 
En ŝia infanaĝo, ŝi interesiĝas pri teknologio kaj konstruadis kun sia patro elektronikajn aparatojn. Kiam ŝi estis 8-jara, ŝi prunteprenis en la loka biblioteko libron kun la titolo The Boy's First Book On Electronics (La unua libro pri elektroniko por knabo.

Post mezlernejo, ŝi aliĝis al la Ŝtata Universitato Morgan de Baltimore en Marilando.

 Profesia vivo 
En 1964, Valerie Thomas eklaboris ĉe la NASA / Goddard Space Flight Center.

Ĝis 1970, ŝi verkis komputilajn programojn, strebante trakti la sciencajn datumojn ricevitajn de satelitoj por prezenti ilin en klara maniero al la sciencistoj, ĉefe por la satelitoj OGO (Orbiting Geophysical Observatory).

De 1970 al 1981, ŝi okupiĝas, kadre de la programo Landsat, pri la sistemo de bildotraktado. Landsat 1 estis la unua satelito kiu sendis multspektrajn bildojn.

En 1974, ŝi gvidis teamon, kiu disvolvas la programon LACIE (Large Area Crop Inventory Experiment), komunan projekton de la Kosmocentro Lyndon B. Johnson de NASA, de la Nacia Oceana kaj Atmosfera Administracio (NOAA) kaj de Usona Departemento pri Agrikulturo. La projekto celis uzadon de satelitaj bildoj por planado de terkulturaj rendimentoj.

Post laboro en la programo LACIE, ŝi laboris en la sidejo de NASA kiel vicdirektoro de la programo Landsat/Nimbus.

Poste, ŝi agis dum unu jaro kiel direktoro pri operacioj por la sistemo Scrounge, utiligante la bildojn de Thematic Mapper de Landsat-D.

En 1985, ŝi respondecis pri la bonteno kaj de la disvolviĝo de la komputikaj instaloj de la NASA Space Science Data Coordinated Archive.

De 1986 al 1990, ŝi estas direktoro de la projekto SPAN (Space Physics Analysis Network).

De 1990 ĝis 1995, jaro de ŝia emeritiĝo, ŝi gvidas la NASA Automated Systems Capability (NASIRC).

 Invento 
La 21an de Oktobro , ŝi deponis patenton por la iluzi-transsendilo sub la referenco US Patent n°4229761, kiun daŭre uzas NASA kaj kiu povas havi aplikojn en ĥirurgio, televido kaj videoludoj.

 Premioj kaj distingoj 
Ŝi ricevis la NASA Equal Employment Opportunity Medal kaj estas laŭreato de la GSFC Award of Merit, la plej alta distingo aljuĝita de la Goddard Space Flight Center.

En 2019, ŝi fariĝis membro de National Society of Black Physicists.

 Notoj kaj referencoj 

 Retaj ligoj 

Kategorio:Sciencistoj
Kategorio:Matematikistoj
Kategorio:Fizikistoj
Kategorio:Afrikusona socio